EkBass/fiwiki-20250220-pages-articles huggingface dataset:
Mikael Collan

Mikael Collan (s. 25. helmikuuta 1975 Helsinki) on suomalainen kauppatieteilijä ja professori. Hän toimi Valtion taloudellisen tutkimuskeskuksen (VATT) ylijohtajana vuoden 2021 alusta vuoteen 2024. Hän on toiminut LUT-yliopiston strategisen rahoituksen professorina vuodesta 2013. Collan kävi koulunsa Kuopiossa ja Turussa ja valmistui ylioppilaaksi Turun Klassillisesta Lukiosta. Hän opiskeli taloustiedettä Åbo Akademissa ja jatkoi väitöskirjaopinnoilla tietojärjestelmätieteiden parissa, myöskin Åbo Akademissa. Kauppatieteiden tohtoriksi Collan väitteli vuonna 2004 epävarmuuden mallintamisesta suurten teollisten investointien kannattavuuslaskennassaCollan, M., 2004, Giga-Investments: Modelling the Valuation of Very Large Industrial Real Investments, TUCS Dissertations No 57, Painosalama, Åbo, Finland. Collanin tutkimus on keskittynyt kannattavuuslaskentaan, erityisesti reaalioptioanalyysiin ja hän on kehittänyt sumean tuottojakaumamenetelmän (engl. fuzzy pay-off method) reaalioption arvon laskemiseksi yhdessä unkarilaisten matemaatikkojen Robert Fullérin ja Jozsef Mezein kanssa. Collan on myös tutkinut teknologian käyttöönottoa ja siihen vaikuttavia tekijöitä; hän on kehittänyt teknologiavalintoja käsittelevän "laiskan käyttäjän mallin" (Lazy User Model) yhdessä Franck Tetardin kanssa. Collan on ollut vuodesta 2015 Suomen Tiedeseuran jäsen. Collan harrastaa filateliaa ja postihistoriaa ja julkaisee näihin liittyviä artikkeleja alan lehdissä sekä pitää aiheeseen liittyvää blogia.Malli 1930 (Collanin Blogi) ==Lähteet== Luokka:Lappeenrannan teknillisen yliopiston professorit Luokka:Suomalaiset professorit Luokka:Vuonna 1975 syntyneet Luokka:Elävät henkilöt
Valtasaari

Valtasaari tai Waltasaari on suomalainen sukunimi, joka on suomennettu nimestä WallinKuka kukin on 1954, s. 938 Runeberg.org. Viitattu 5.4.2023.. Nimi on muun muassa seuraavilla suomalaisilla henkilöillä: *Antero Valtasaari (1908–1976), seminaarinjohtaja, tietokirjailija ja kouluneuvos, Tapani Valtasaaren isä *Johannes Waltasaari, vuoteen 1907 Wallin (1876–1957), rovasti, opettaja ja kunnallispoliitikko *Jukka Valtasaari (s. 1940), suurlähettiläs, Lea ja Matti Valtasaaren poika *Lea Valtasaari, o.s. Hämäläinen (1915–1997), kemisti, Matti Valtasaaren puoliso, Jukka ja Mikko Valtasaaren äiti *Matti Valtasaari (1907–1981), virkamies ja yhteiskunnallinen vaikuttaja, Lea Valtasaaren puoliso, Jukka ja Mikko Valtasaaren isä *Mikko Valtasaari (1942–2023), toimittaja ja ulkomaankirjeenvaihtaja, Lea ja Matti Valtasaaren poika *Tapani Valtasaari (1941–2004), oopperalaulaja, Antero Valtasaaren poika ==Lähteet==
The 3-D Battles of WorldRunner

The 3-D Battles of WorldRunner (lyhyemmin 3-D WorldRunner) on 8-bittiselle Nintendolle vuonna 1987 julkaistu peli, joka muistuttaa Segan Space Harrieria. Peli on Squaren kehittämä. Suurin osa pelistä juostaan ja väistellään esteitä, jotka vaihtelevat möykyistä pohjattomiin kuiluihin. == Aiheesta muualla == * Retro Gamer Luokka:Nintendo Entertainment System -pelit Luokka:Vuoden 1987 videopelit
Francisque Sarcey

Francisque Sarcey, kirjailijanimi Satané Binet, (8. lokakuuta 1827 Dourdan, Ranska – 16. toukokuuta 1899 Pariisi, Ranska) oli ranskalainen kirjailija. Hän kävi École normalen ja aloitti sen jälkeen opettajana maaseudulla, mutta vapaamielisyytensä vuoksi hän joutui vainon kohteeksi ja erosi 1858. Sen jälkeen hän keskittyi journalismiin.Sarcey, Francisque, Nordisk familjebok 24. 106 Sarcey aloitti Le Figarossa, jossa hän kirjoitti myönteisesti vastaanotettuja kuvauksia maaseudulta kirjoittajanimellä Satané Binet. Sen jälkeen hän työskenteli useissa lehdissä. Jo 1859 hän oli löytänyt oman alansa: teatterikritiikin, jota hän alkuun kirjoitti L’opinion nationaleen, sitten vuodesta 1867 kuolemaansa saakka Le Tempsiin, ja sinä aikana hän saavutti suurimman maineensa ja nousi ainutlaatuiseksi auktoriteetiksi. Hän teki vaikutuksen suureen yleisöön mutta herätti sympatiaa kaikissa piireissä. Hän käytti mielellään henkilökohtaista sävyä, kertoi likinäköisyydestään ja muista ominaisuuksistaan ja oli ylipäänsäkin olemukseltaan, käytökseltään ja mielipiteiltään porvarillinen. Hän sai siitä nimityksen "Sarcey-setä". Sarcey oli myös suosittu luennoitsija. Yleisö seurasi kiinnostuneena pyylevää, hyväntuulista vanhaa herraa, joka elehti vilkkaasti, puhui nokkelasti ja suorasukaisesti kaikesta mahdollisesta, ei aina aivan korrektisti mutta aina selkeäsanaisesti, ja itse hän uskoi olevansa oikeassa. Aikapulan vuoksi hän ei pyynnöistä huolimatta halunnut julkaista teatteriartikkeleitaan koottuina, ja siksi hänen elinaikanaan julkaistu tuotantonsa on aika suppea. ==Teokset== * Le mot et la chose (1862) * Le nouveau seigneur du village (1862) * Le bilan de l'année 1868 (1869) * Le siège de Paris (1871) * Étienne Moret (1876) * Le piano de Jeanne (1876) * Comédiens et comédiennes (1878–1884) * Les misères d’un fonctionnaire chinois (1882) * Gare à vos yeux (1884) * Souvenirs de jeunesse (1884) * Souvenirs d’âge mûr (1892) * Comment je devins conférencier (1893–1894) * Paris vivant (1893) * Grandeur et décadence de Minon-Minette (1895) == Lähteet == ==Aiheesta muualla== Luokka:Ranskalaiset kirjailijat Luokka:Ranskalaiset kriitikot Luokka:Vuonna 1827 syntyneet Luokka:Vuonna 1899 kuolleet
Springfield (Minnesota)

Springfield on kaupunki Minnesotan osavaltiossa Yhdysvalloissa. Kaupungissa asui arviolta 2 004 asukasta vuonna 2019 ja sen pinta-ala on 4,86 neliökilometriä. Springfieldin kylä perustettiin vuonna 1881, vaikkakin siellä asuttiin jo vuonna 1865. Nykyisen Springfieldin alueen ensimmäisiä asukkaita olivat Skandinaviasta, Irlannista ja Saksasta saapuneet uudisasukkaat, joiden joukossa olivat muun muassa John Burns ja hänen veljensä Daniel. Vuonna 1873 alueelle rakennettiin taloja sekä rautatieasema, jolle annettiin nimeksi ”Burns”. Alue autioitui vuonna 1877, mutta kaksi vuotta myöhemmin siellä asui jo yli 250 asukasta. Alueella oli tuolloin neljä kauppaa, koulu, kaksi kirkkoa sekä lääkäri. Kaksi vuotta myöhemmin alue julistettiin kyläksi ja se sai nykyisen nimensä. Springfieldistä tuli kaupunki vuonna 1923. Springfieldin väkiluku on pienentynyt vuosi vuodelta vuoden 2010 väestönlaskennan jälkeen, jolloin kaupungin väkiluku oli 2 152\. Vuonna 2011 Springfieldin arvioitu väkiluku oli 2 133, jolloin siellä asui arvion mukaan 129 asukasta enemmän kuin vuoden 2019 arviossa. Springfield esiintyy televisiosarjassa Pieni talo preerialla useassa jaksossa yhtenä Walnut Groven lähikaupungeista. == Lähteet == Luokka:Minnesotan kaupungit
Sariola (Kalevala)

Sariola on suomalaisessa mytologiassa esiintyvä paikannimi. Erityisesti Sariola esiintyy Kalevalassa Pohjolan rinnakkaisnimenä ja tarkoittaa silloin Jäämerta, jota kuviteltiin jähmettyneeksi mereksi. Sana on väännös sanasta sarajas, joka on vanhin meren nimitys suomensukuisissa kielissäSariola, Tietosanakirja osa 8. Tietosanakirja-osakeyhtiö 1916 ja on indoiranilaista alkuperää. == Lähteet == == Aiheesta muualla == Luokka:Kalevala
Turekin piirikunta

Turekin piirikunta () on yksi Ison-Puolan voivodikunnan piirikunnista. Sen arvioitu väkiluku oli vuoden 2019 lopussa 83 894\. Piirikuntaan kuuluvat kahdeksan kuntaa ovat Brudzew, Dobra, Kawęczyn, Malanów, Przykona, Tuliszków, Turek ja Władysławów. Vuoden 2019 lopussa Turekin piirikunnassa arvioitiin olevan 83 894 asukasta, joista 51 prosenttia naispuolisia ja 49 prosenttia miespuolisia. Puolan väestönlaskennassa 2011 väkiluvun laskettiin olevan 84 711 ja sen ennakoidaan vuoteen 2050 mennessä pienenevän 73 889 asukkaaseen. Alle 18-vuotiaiden arvioidaan vuoden 2019 lopussa muodostaneen 19,1 prosenttia piirikunnan väestöstä, työikäisten 60,9 prosenttia ja eläkeikäisten 19,9 prosenttia väestön keski-iän ollessa 40,7 vuotta. Elävänä syntyneiden määräksi arvioitiin 816 lasta. == Lähteet == Luokka:Ison-Puolan piirikunnat
Helen Wainwright

Helen E. Wainwright (myöh. Stelling; 15. maaliskuuta 1906 New York – 11. lokakuuta 1965 Hampton Bays) oli yhdysvaltalainen uimahyppääjä, uimari ja olympiamitalisti. Hän saavutti uimahypyissä yhden hopeamitalin Antwerpenin vuoden 1920 kesäolympialaisten 3 metrin ponnahduslaudassa ja uinnissa yhden hopeamitalin Pariisin vuoden 1924 kesäolympialaisten 400 metrin vapaauinnissa. == Lähteet == Luokka:Yhdysvaltalaiset uimahyppääjät Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1906 syntyneet Luokka:Vuonna 1965 kuolleet
Häntäputkikuono

Häntäputkikuono (Nyctimene vizcaccia) on Papua-Uusi-Guineassa ja Salomonsaarilla elävä hedelmälepakoiden heimoon kuuluva lepakkolaji. Sitä tavataan luonnotilaisissa trooppisissa metsissä, harvoin myös häirityissä metsissä ja plantaaseilla, päivänsä se viettää puissa tai tiheässä kasvillisuudessa. Nisäkäsnimistötoimikunnan ehdotus lajin suomenkieliseksi nimeksi on häntäputkikuono. == Lähteet == Luokka: Hedelmälepakot
Wągrowiecin piirikunta

Wągrowiecin piirikunta () on yksi Ison-Puolan voivodikunnan piirikunnista. Sen arvioitu väkiluku oli vuoden 2019 lopussa 70 233\. Piirikuntaan kuuluvat kuusi kuntaa ovat Damasławek, Gołańcz, Mieścisko, Skoki, Wągrowiec ja Wapno. Wągrowiecin piirikunnan pinta-alasta noin 19 prosenttia on metsän peitossa. Vuoden 2019 lopussa Wągrowiecin piirikunnassa arvioitiin olevan 70 233 asukasta, joista 50,4 prosenttia naispuolisia ja 49,6 prosenttia miespuolisia. Puolan väestönlaskennassa 2011 väkiluvun laskettiin olevan 69 444 ja sen ennakoidaan vuoteen 2050 mennessä pienenevän 66 378 asukkaaseen. Alle 18-vuotiaiden arvioidaan vuoden 2019 lopussa muodostaneen 20,4 prosenttia piirikunnan väestöstä, työikäisten 60,8 prosenttia ja eläkeikäisten 18,8 prosenttia väestön keski-iän ollessa 39,7 vuotta. Elävänä syntyneiden määräksi arvioitiin 728 lasta. == Lähteet == Luokka:Ison-Puolan piirikunnat
Richard Savage

Richard Savage voi tarkoittaa seuraavia: * Richard Savage (noin 1697–1743), englantilainen runoilija * Richard Savage (s. 1955), englantilainen kriketinpelaaja * Richard Akinwande Savage (1874–1935), lääkäri, journalisti ja poliitikko Lagosissa Nigeriassa * Richard Gabriel Akinwande Savage (1903–1993), lääkäri, sotilas, edellisen poika * Richard Henry Savage (1846–1903), yhdysvaltalainen upseeri ja kirjailija * Rick Savage (s. 1960), Def Leppard -yhtyeen basisti * Richard Savage (1842), Charles Whiteheadin romaani runoilija Richard Savagesta
Isolan kartano

Isolan kartano on Riihimäen Arolammella sijaitseva kartano. Kartano perustettiin alkujaan kruununuudistilaksi 1788.Riihimäen rakennuskulttuuria 2010 (sivu 82, Kartanot - 1. Isolan kartano), riihimaki.fi, viitattu 22.9.2020. Kartanon alkuperäinen päärakennus purettiin 1898 ja sen tilalle rakennettiin huvilatyyppinen talonpoikaistalo, joka paloi 1918.Riihimäen rakennetut kulttuuriympäristöt (sivu 266, kohde 236-237 - Isolan kartano), riihimaki.fi, viitattu 22.9.2020. Arkkitehti Oiva Kallion suunnittelema nykyinen päärakennus valmistui 1919 ja edustaa tyyliltään vanhempaa kartanoarkkitehtuuria. Pihapiirissä on rakennusmestari Heikki Siikosen suunnittelema karjasuoja, joka valmistui 1928. Kartanon etelä- ja länsipuolella avautuu laaksomainen peltomaisema, jota pohjoispuolelta rajaa kuninkaankartaston mukainen mäenrinteessä polveileva tie. Alue kuuluu Rakennettu Häme 2003-investoinnin mukaan maakunnallisesti arvokkaisiin rakennettuihin kultturiympäristöihin. Kartanon nykyinen omistaja on Sauli Aaltonen, joka perheineen muutti kartanon vanhaan leivintupaan 2002.Kuka mitä häh? Kenkiä, kamiinoja ja Pepe Ahlqvist - Paikalliset - Aamuposti, aamuposti.fi, julkaistu 27.9.2016, viitattu 22.9.2020. Aaltosen perhe on hiljaelleen kunnostanut päärakennusta sekä muita pihan rakennuksia. Kartanon aiempiin omistajiin kuuluu Mauno Isola, joka tunnetaan joululaulun Me käymme joulun viettohon sanoittajana. == Lähteet == Luokka:Riihimäen rakennukset ja rakennelmat Luokka:Suomen kartanot
Kakkarapuut

Kakkarapuut (Montanoa) on asterikasvien (Asteraceae) heimoon kuuluva kasvisuku. Sukuun kuuluu ainakin 50 lajia, mutta mahdollisesti jopa noin 100 lajia. == Lajeja == * Montanoa arborescens * Montanoa bipinnatifida – kakkarapuu * Montanoa frutescens * Montanoa grandiflora * Montanoa hibiscifolia * Montanoa karwinskii * Montanoa ovalifolia * Montanoa speciosa == Lähteet == == Aiheesta muualla == * Suomen Lajitietokeskus: Kakkarapuut – Montanoa * Finto: Kassu – Kasvien suomenkieliset nimet: Montanoa Luokka:Asterikasvit
Riihiviidan kartano

Riihiviidan kartano on Riihimäen ja Hausjärven kuntarajan tuntumassa sijaitseva kartano. Kartano perustettiin alkujaan Multamäen kruununuudistilaksi vuonna 1827. Kartanon omistajaksi tuli vuonna 1911 kunnallispoliitikko ja Riihimäen ensimmäinen kauppalanjohtaja Anders Rudolf Gestrin. Tätä ennen tilan omisti eversti Hugo Standertskjöld osana Ryttylän kartanoa. Gestrin rakennutti kartanon jugendtyyliä edustavan kaksikerroksisen puisen päärakennuksen 1916. Päärakennus sijaitsee puistomaisen pihan ympäröimänä talouspihan pohjoispuolella. Läheinen navettarakennus rakennettiin 1840-luvulla ja uusittiin 1924. Kartanon itäpuolella avautuu laaja, edelleen viljelty peltomaisema. Kartanon alue kuuluu Rakennettu Häme 2003-inventoinnin mukaan maakunnallisesti arvokkaisiin kulttuuriympäristöihin. Kuninkaankartaston mukainen tie kulkee kartanopihan eteläpuolelta. Kartanoa on isännöinyt Kaj af Enehjelm vuodesta 1998 lähtien. Riihiviidan kartanosta luovutettiin 1940-luvulla 70 tilaa ja tonttia käsittävä alue, jolle muodustui kokonainen siirtoväestön ja rintamalta palanneiden kylä, Siirtola. Kylässä toimi myös vuodesta 1952 lähtien kansakoulu arkkitehti Lauri Heinäsen suunnitelemassa koulurakennuksessa. Oppilaspuutteen johdosta koulu lakkautettiin 1971, jääden näin toiminnaltaan Riihimäen historian lyhytaikaisimmaksi. Koulun lakkauttamisen jälkeen rakennus muutettiin kehitysvammaisten työkeskukseksi. == Lähteet == Luokka:Riihimäen rakennukset ja rakennelmat Luokka:Suomen kartanot
Richard Savage (runoilija)

Richard Savage, e. SmithSavage, Richard Encyclopaedia Britannica. (1698–1743) oli englantilainen runoilija. Hän oli luultavasti vaatimatonta syntyperää, mutta hänen itsensä edesauttamana levisi 1719 romanttinen tarina, jonka mukaan hän olisi ollut jaarli Riversin ja lady Macclesfieldin poika, ja 1718 hän vaati oikeuksiaan. Tarina ei todennäköisesti pidä paikkaansa, mutta Samuel Johnson liitti sen teokseensa Life of Savage (1744) ja herätti kiinnostuksen runoilijaan, josta tuskin muuten olisi ollut aihetta kirjoittaa. Julkaistuaan vuonna 1728 runon ”The Bastard” Savage sai skandaalin välttämiseksi väitetyiltä sukulaisiltaan taloudellista tukea. Savage pidätettiin 1727 syytettynä taposta, jonka hän oli tehnyt juovuspäissään, ja hän vältti kuolemanrangaistuksen vain siksi, että kreivitär Hertford puolusti häntä. Hänen elämäntyylinsä oli kevytmielinen, ja ystävät, joihin kuului myös Alexander Pope, hylkäsivät hänet. Hän kuoli velkavankeudessa.Savage, Richard Nordisk familjebok 24. 1916 Savage on ollut usean romaanin aiheena, muun muassa Charles Whitehead on kirjoittanut romaanin Richard Savage (1842), J. M. Barrie ja H. B. Marriott Watson (1891) sekä Karl Gutzkow ovat kirjoittaneet samannimiset näytelmät. Savagen merkittävin runo on ”The Wanderer” (1729), joka on saanut vaikutteita James Thomsonin vähän aiemmin ilmestyneestä runosta ”Seasons”. Samuel Johnson julkaisi hänen teoksensa 1775. == Lähteet == ==Aiheesta muualla== Luokka:Englantilaiset kirjailijat Luokka:Vuonna 1698 syntyneet Luokka:Vuonna 1743 kuolleet
Hiivola

Hiivola on Riihimäen läntisessä osassa sijaitseva kylä. Kylän asukasluku oli vuonna 2015 noin 90.Tilastokirja 2016 - Riihimäki Kotikaupunki (sivu 9, kohta Läntiset alueet, rivi Hiivola, vuosi 2015), riihimaki.fi, viitattu 22.9.2020. Paikalla on kuninkaankartaston mukaan sijainnut kylä sekä nykyisen Riihimäen alueen laajimmat pellot 1700- ja 1800-lukujen vaihteessa.Riihimäen rakennetut kulttuuriympäristöt 2020 (sivut 271 ja 274, kohteet 243 ja 249, Hiivolan kartano ja kulttuurimaisema ja Hiivolan koulu), riihimaki.fi, viitattu 22.9.2020. Hiivolaan muodustui maatila 1860-luvun lopulla Hunsan ja Heikkilän rälssitiloista sekä Marttilan ratsutilasta. Nykyisen tilakeskuksen paikkeilla oli 1600-luvun lopulla kylä, jossa oli noin 26 rakennusta. Hiivolaan valmistui syksyllä 1897 koulurakennus. Viereen valmistui vuonna 1958 arkkitehti Martti Jaatisen suunnittelema uudempi koulurakennus, jota laajennettiin pohjoispäädystä vuonna 1987. Samana vuonna purettiin myös J. E. Valorinnan suunnittelema, vuonna 1923 valmistunut alakoulurakennus. Hiivolan koulu lakkautettiin keväällä 2010, jonka jälkeen koulukiinteistö laitettiin myyntiin.Hiivolan koulukiinteistö kaupan - Yle Uutiset, yle.fi, julkaistu 8.9.2010, viitattu 22.9.2020. == Lähteet == Luokka:Riihimäen kylät
Oddfellows (albumi)

__NOTOC__ Oddfellows on superyhtyeen Tomahawk neljäs studioalbumi, joka julkaistiin 29. tammikuuta 2013. == Kappaleet == # # # # # # # # # # # # # == Kokoonpano == * Mike Patton – laulu, kosketinsoittimet * Trevor Dunn – Basso * Duane Denison – kitara * John Stanier – rummut == Lähteet == Anonymous Luokka:Tomahawkin albumit
Neferkare Neby

Neferkare Neby (Kaunis on Ren Ka), myös Neferkare Nebi tai Neferkare III, oli muinaisen Egyptin faarao 7. ja 8. dynastian aikana, noin 2175–2165 eaa. Hänen vanhempansa olivat faarao Pepi II ja kuningatar Ankhesenpepi II. Neferkare Neby mainitaan Abydoksen kuningasluettelossa nimellä Neferkare Neby yhdessä synnyinnimensä Nebin (Suojelija) kanssa. Hänet mainitaan myös Ankhesenpepi II:n sarkofagissa ja tämän haudan valeovessa. Neferkare haudattiin luultavasti keskeneräiseen pyramidiin Sakkarassa. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Global Rock

__NOTOC__ Global Rock on heavy metal -yhtye Waltarin neljästoista studioalbumi, joka julkaistiin 20. maaliskuuta 2020. == Kappaleet == # # # # # # # # # # # # # == Arvostelut == * Imperiumi: 8½/10Imperiumi Viitattu 22.9.2020. * Inferno: Imperiumi Viitattu 22.9.2020. * Kaaoszine: 8½/10Kaaoszine Viitattu 22.9.2020. * Soundi: Soundi Viitattu 22.9.2020. == Lähteet == == Aiheesta muualla == * * Luokka:Vuoden 2020 albumit Luokka:Waltarin albumit
Moirang

Moirang on Intian Manipurin osavaltiossa sijaitseva noin 20 000 asukkaan kaupunki, joka kuuluu Bishnupurin piirikuntaan. Se sijaitsee noin 45 kilometrin päässä Manipurin pääkaupunki Imphalista. Intian itsenäisyyskamppailun aikana vuonna 1944 Moirang oli ensimmäinen intialainen kaupunki, jossa Subhas Chandra Bosen johtama kansallisarmeija nosti salkoon vapaan Intian lipun. Kaupunki toimi myös Azad Hindin hallituksen tukikohtana. Nykyisin Moirangissa sijaitsee Intian kansallisarmeijan historiaan keskittynyt museo, joka avattiin vuonna 1969. Intian kansallisarmeijan entinen päämaja sijaitsee museon lähistöllä olevassa rakennuksessa, joka on nykyisin rapistunut ja yksityisomistuksessa oleva asuinrakennus. Vuoden 2011 väestönlaskennan mukaan Moirangin väkilu on 19 893 henkeä. Asukkaista 95 prosenttia on hinduja ja yksi prosentti kristittyjä. ==Lähteet== Luokka:Manipurin kaupungit
Agrínion arkeologinen museo

Agrínion arkeologinen museo () on arkeologinen museo Agrínion kaupungissa Kreikassa. Se esittelee Aitolia-Akarnaniasta löydettyä esihistoriallista ja antiikin aikaista esineistöä. Museo on perustettu 1960-luvulla ja avautui vuonna 1969. Se toimii Papastrátoksen tupakkatehtailijaveljesten lahjoittamassa rakennuksessa. Aiemmin osassa rakennusta toimi myös kirjasto, mutta nykyisin koko rakennus on museon käytössä. Museossa on kahdeksan salia. == Kokoelmat == Museon kokoelmiin kuuluu eri puolilta Aitolia-Akarnanian aluetta löydettyä esineistöä neoliittiselta kivikaudelta 7000-luvulta eaa. roomalaiselle kaudelle 300-luvulle jaa. Esineisiin lukeutuu muun muassa veistoksia, keramiikkaa, arkipäiväisiä esineitä ja työkaluja, metalliesineitä ja hautakiviä. Löydöksiä on muun muassa Alyzeian eli Alyzian, Kalydonin ja Stratoksen kaupunkien kaivauksista. Merkittävimpiin yksittäisiin esineisiin lukeutuvat muun muassa Ágios Ilíaksesta Mesolóngin läheltä löydetty mykeneläisaikainen geometrisilla kuvioilla ja kukilla koristeltu kannu 1400-luvulta eaa.; Kalydonin heroonin protome-koristeet, jotka esittävät Heraklesta, Afroditea, Erosta, Zeusta ja Meleagrosta; sekä Alyzeian heroonin marmorinen akroterion-koriste 100-luvulta jaa. == Lähteet == Luokka:Agrínio Luokka:Kreikan arkeologiset museot
Aígion arkeologinen museo

Aígion arkeologinen museo () on arkeologinen museo Aígion kaupungissa Kreikassa. Se esittelee seudun esihistoriallisia ja antiikin aikaisia löytöjä. Museo on avattu vuonna 1994. Se toimii Ernst Zillerin suunnittelemassa, vuonna 1890 valmistuneessa uusklassisessa rakennuksessa, joka toimi aiemmin Aígion kunnallisena agorana eli kauppahallina. Museo kärsi vaurioita maanjäristyksessä vuonna 1995 ja avattiin uudelleen korjausten jälkeen vuonna 1999. Museorakennuksessa on kuusi salia. == Kokoelmat == Museon kokoelmiin kuuluu löytöjä neoliittiselta kaudelta roomalaiselle kaudelle. Esineet ovat peräisin nykyisen Aigiáleian seudun antiikin aikaisista kaupungeista, kuten Aigionista, Aigeirasta, Keryneiasta ja Rhypesistä, sekä monista muista seudun arkeologisista kohteista. Kokoelmiin kuuluu muun muassa veistoksia, figuriineja eli pienoispatsaita, arkiesineitä ja työkaluja, keramiikkaa, pronssi-, lasi- ja norsunluuesineitä, piirtokirjoituksia sekä koruja. Merkittävimpiä esineitä ovat muun muassa keskiseltä neoliittiselta kaudelta noin 6000 eaa. peräisin oleva maalauskoristeltu malja; kolmikahvainen pithos- amfora 1400-luvulta eaa; kaulakoru 1300/1200-luvulta eaa.; korinttilainen krateeri noin vuodelta 690 eaa.; Aigeirasta peräisin oleva temppelin maalauskoristeltu antefiksi noin vuodelta 500 eaa.; sekä Aigiokhos-patsas eli aigista kantava Zeuksen tai nuorukaisen marmoripatsas ensimmäiseltä vuosisadalta jaa. Archaeological Museum of Aigion, Lapidarium, 201475.jpg|Museon lapidariumia. Archaeological Museum of Aigion, Lapidarium, 201476.jpg|Museon lapidariumia. Hall of Melina Merkouri, Archaeological Museum of Aigion, 201474.jpg|Museon Melína Merkoúri -salia. Mycenaean pottery, figurines and minor objects, AM of Agion, 201462.jpg|Mykeneläisaikaisia hautalöytöjä. Mycenaean pottery rhyton, AM of Aigion, 201470.jpg|Mykeneläinen rhyton. Mycenaean Stirrup jar, AM of Aigion, 201466.jpg|Mykeneläinen jalustinkannu. Mycenaean pottery, AM of Agion, 201467.jpg|Mykeneläistä keramiikkaa. Mycenaean pottery, AM of Aigion,201471.jpg|Mykeneläistä keramiikkaa. Mycenaean figurine, AM of Aigion, 201464.jpg|Mykeneläinen nk. lintujumalatar-tyypin figuriini. Zeus Aigiochos, marble torso, Roman Age, AM of Aigion, 201472.jpg|Zeus Aigiokhos, 1. vuosisata, klassisen esikuvan mukaan. == Lähteet == Luokka:Aigiáleia Luokka:Kreikan arkeologiset museot
Antiikin Eleuthernan museo

Antiikin Eleuthernan museo () on arkeologinen museo Archaía Eléfthernan kylässä Kreetan saarella Kreikassa. Se sijaitsee antiikin Eleuthernan arkeologisen alueen lähellä ja esittelee kaupungin kaivauksissa tehtyjä löydöksiä. Museon rakentaminen alkoi vuonna 2012 ja se avautui vuonna 2016. Se on Kreetan ensimmäinen museorakennus, joka toimii suoraan arkeologisen alueen yhteydessä, ja rakennettiin sen jälkeen, kun alueelta oli tehty merkittäviä löytöjä. Moderni museorakennus on kooltaan noin ja käsittää kolme salia. == Kokoelmat == Museo esittelee Eleuthernan kaupungin vaiheita esihistoriasta noin ajalta 3000 eaa. aina keskiajalle noin vuoteen 1300 jaa. saakka, sekä paikan kaivauksia. Sali 1 esittelee erityisesti Eleuthernan julkista ja yksityistä elämää ja kaupungin kauppayhteyksiä. Sali 2 esittelee erityisesti kaupungin uskonnollista elämää ja kultteja. Sali 3 esittelee kaupungin hautausmailta nykyisin nimellä Orthí Pétra tunnetusta paikasta tehtyjä löytöjä. Kokoelmiin kuuluu muun muassa veistoksia, pronssiesineitä, keramiikka, pienoispatsaita, koruja ja rahoja. Merkittävimpiä veistoksia on niin kutsuttu Eleuthernan kore, joka liittyy läheisesti tunnettuun, Louvressa olevaan Auxerren koreen. Merkittävimpiä esiteltyjä hautalöytöjä ovat papittarien hautojen löydöt lukuisine koruineen sekä sotilaan polttohauta, joka vastaa monin tavoin kuvausta Patrokloksen hautauksesta Homeroksen Iliaassa. Tiedosto:Museum of Ancient Eleutherna 09.jpg|Museon kokoelmia. Tiedosto:Museum of Ancient Eleutherna 10.jpg|Museon kokoelmia. Tiedosto:Museum of Ancient Eleutherna 11.jpg|Museon kokoelmia. Tiedosto:Museum of Ancient Eleutherna 12.jpg|Museon kokoelmia. Tiedosto:20230605 120202 Eleutherna MaE.jpg|Pronssikilpi, 800/700-luku eaa. Tiedosto:20230605 121009 Eleutherna MaE.jpg|Nuorta Dionysosta esittävä hermi. Tiedosto:Eleutherna relief achilles cropped.jpg|Akhilleuksen elämää kuvaavaa reliefiä, 300-luku. == Lähteet == == Aiheesta muualla == * Μουσείο Αρχαίας Ελεύθερνας – Museum of Ancient Eleutherna. Luokka:Kreetan museot Luokka:Kreikan arkeologiset museot Luokka:Réthymno
Momčilo Gavrić

pienoiskuva|Momčilo Gavrić ensimmäisessä maailmansodassa 8-vuotiaana. Momčilo Gavrić (Момчило Гаврић, 1. toukokuuta 1906 Loznica – 28. huhtikuuta 1993 Belgrad) oli jugoslavialainen sotilas. Hän osallistui ensimmäiseen maailmansotaan vasta kahdeksanvuotiaana, eli hän on kaikkien aikojen nuorin sotilas. == Varhainen elämä == Gavrić syntyi 1. toukokuuta 1906 Trbušnicassa Loznican lähellä Gučevo-vuoren rinteillä Alimpije ja Jelena Gavričin perheeseen. Hän oli kahdeksas kaikkiaan 11:sta lapsesta. == Aiheesta muualla == Luokka:Jugoslavialaiset sotilaat Luokka:Ensimmäisen maailmansodan henkilöt Luokka:Vuonna 1906 syntyneet Luokka:Vuonna 1993 kuolleet
Antiikin kreikkalaisen tekniikan museo

Antiikin kreikkalaisen tekniikan museo () on museo Katákolon kylässä Pýrgoksen kunnassa Kreikassa. Se esittelee nimensä mukaisesti antiikin Kreikan tekniikkaa. Museon on perustanut Kóstas Kotsanás. Nykyisin sitä ylläpitää Pýrgoksen kunta. == Kokoelmat == Museon kokoelmiin kuuluu noin 200 toimivaa mallia antiikin kreikkalaisista teknisistä keksinnöistä. Mallit ovat Kostanáksen itse tekemiä ja perustuvat hänen tutkimuksiinsa ja kokeiluihinsa. Mallien yhteydessä on audiovisuaalista aineistoa. Näyttely on järjestetty aiheittain, ja sen aiheita ovat muun muassa: Arkhimedeen tekemät keksinnöt; automaatit ja varhaiset ”robotit”, kuten ihmisenkokoinen juomia kaatava ”automaattinen palvelijatar”; teatterilaitteistot, kuten mekhane-nosturit ja pyörivistä prismoista tehdyt lavasteseinät; automatisoidut nukketeatterit; viestintä- ja kuuntelulaitteet, kuten ”akustinen tutka”; maanviljelyskoneet; kudontakoneet; urheilulaitteistot, kuten hyspleks-lähetyskoneisto juoksijoita varten; kellokoneistot, kuten vesikellot ja herätyskellokoneisto; raha- automaatit, kuten ensimmäinen rahalla toimiva vesiautomaatti; mittauslaitteet, kuten ensimmäinen matkan pituutta mittaava laite hodometer; rakennusnosturit; hydrauliikkakoneet ja vesipumput; sota- ja piirityskoneet, kuten helepolis ja katapultit; sekä laivatekniikan kehitys. == Lähteet == == Aiheesta muualla == * Μουσείο Αρχαίας Ελληνικής Τεχνολογίας – Museum of Ancient Greek Technology. Museon verkkosivut. Luokka:Kreikan museot Luokka:Pýrgos
Antiikin Messenen arkeologinen museo

Antiikin Messenen arkeologinen museo () on arkeologinen museo antiikin Messenen kaupungin arkeologisen alueen yhteydessä Messínin kunnassa Kreikassa. Se esittelee alueelta löydettyä pääosin antiikin aikaista esineistöä. Museo rakennettiin vuosina 1968–1972 ja kunnostettiin vuosina 1992–1998. Museorakennus sijaitsee noin 500 metrin päässä Mavrommátin kylästä. Rakennuksessa on kolme näyttelysalia. Siihen kuuluu myös säilytys- ja ennallistustiloja. == Kokoelmat == Museon kokoelmiin kuuluu löytöjä Messenen arkeologisilta kaivauksilta. Merkittävimpiä esineitä kokoelmassa ovat hellenistis-roomalaisen kauden marmoriveistokset, kuten Artemis Lafria, Andros-Farnesen tyyppiä oleva Hermes, Polykleitoksen Doryforoksen kopio sekä messenestä kotoisin olleen Damofonin veistosten osat. Museon atriumissa ja ulkosuojissa on rakennusten koristeosia sekä piirtokirjoituksilla varustettuja veistosten jalustoja. Tiedosto:20190507 364 messene.jpg|Museon kokoelmia. Tiedosto:20190507 360 messene.jpg| Tiedosto:20190507 361 messene.jpg| Tiedosto:20190507 362 messene.jpg| Tiedosto:20190507 363 messene.jpg| Tiedosto:20190507 357 messene.jpg| Tiedosto:20190507 358 messene.jpg| Tiedosto:20190507 353 messene.jpg| Tiedosto:20190507 356 messene.jpg| Tiedosto:20190507 359 messene.jpg| == Lähteet == == Aiheesta muualla == Luokka:Kreikan arkeologiset museot Luokka:Messíni
Riihimäen voimala

Riihimäen voimala (ent. Paloheimon sähkölaitos) on Riihimäen keskustassa, lähellä rautatieasemaa sijaitseva käytöstä poistunut sähkölaitos. Voimalan paikalla toimi saha vuodesta 1904 lähtien, jonka yhteyteen rakennettiin sahausjätteistä sähköä kehittävä sähköasema vuonna 1910. Sähköasema oli aikanaan ainoa laatuaan Suomessa. Sahatoiminnot siirtyivät toisaalle sodan jälkeen ja sähköaseman rooli laajeni. Voimalan tiilinen savupiippu rakennettiin 1934. Vuonna 1949 valmistui arkkitehti Toivo Paatelan suunnittelema pohjoissiipi. Arkkitehti Veli Valorinnan suunnittelmat itäsiipi ja tehdassali valmistuivat 1949 ja kaasuturbiiniosa vuonna 1959. Voimalaitostoiminta loppui rakennuksessa 2007, mutta vuoden 2006 asemakaavan muutoksessa voimalaitos savupiippuineen suojeltiin ja rakennus on oleellinen osa Riihimäen asemanseudun kaupunkikuvaa sekä tärkeä maamerkki. Voimalan viereen valmistui vuonna 2007 kauppakeskus Atomi, jonka tieltä purettiin voimalan eteläpuolella sijainnut tiilitehdas. Voimalan omistaa nykyisin YIT, mutta se on tällä hetkellä tyhjillään ja odottaa uutta käyttöä. == Lähteet == == Aiheesta muualla == * * * * Luokka:Riihimäen rakennukset ja rakennelmat Luokka:Suomen voimalaitokset
Archánesin arkeologinen museo

Archánesin arkeologinen museo (; myös Archánesin arkeologinen kokoelma, Αρχαιολογική Συλλογή Αρχανών, Archaiologikí Syllogí Archanón) on arkeologinen museo Archánesin kaupungissa Kreetan saarella Kreikassa. Se esittelee lähialueen minolaisaikaisia löydöksiä. Museo on perustettu vuonna 1993. Se toimii uusklassisessa rakennuksessa, entisessä koulutalossa, Archánesin Tzamín kaupunginosassa. Museon pinta-ala on noin . == Kokoelmat == Museon kokoelmiin kuuluu löytöjä erityisesti Archánesin palatsista, Anemóspiliasta sekä Fournín hautausmaalta. Kokoelmat koostuvat pääasiassa keramiikasta sekä kivestä kaiverretuista esineistä. Monet merkittävimmät löydöt, kuten kultakorut, sinettileimasimet ja metalliesineet, ovat turvallisuussyistä Iraklionin arkeologisessa museossa. Tiedosto:Archanes Lampe 02.jpg|Lamppu, Archánes. Tiedosto:Archanes Museum Tierfiguren 01.jpg|Eläinfiguriineja, Archánes. Tiedosto:Archanes Opfertisch 01.jpg|Tripodi-uhripöytä, Archánes. Tiedosto:Archanes Pithos 01.jpg|Pithos, Archánes. Tiedosto:Phourni Elfenbeinpyxis 01.jpg|Pyksis, Fourní. Tiedosto:Phourni Gefäß 03.jpg|Vaasi, Fourní. Tiedosto:Phourni Krug 01.jpg|Ruukku, Fourní. Tiedosto:Phourni Rhyton 01.jpg|Rhyton, Fourní. Tiedosto:Phourni Weinpresse 01.jpg|Viininpuristusastia, Fourní. Tiedosto:Minoan funeral, AM Archanes, IMG 1318.jpg|Hautaus. == Lähteet == == Aiheesta muualla == Luokka:Archánes-Asteroúsia Luokka:Kreetan museot Luokka:Kreikan arkeologiset museot
Rembów

Rembów voi tarkoittaa ainakin seuraavia paikkoja: * Rembów, Puolan kylä Łódźin voivodikunnassa * Rembów, Puolan kylä Łódźin voivodikunnassa * Rembów, Puolan kylä Świętokrzyskien voivodikunnassa
Astypálaian arkeologinen museo

Astypálaian arkeologinen museo () on arkeologinen museo Astypálaian kylässä eli Chórassa Astypálaian saarella Kreikassa. Se esittelee saarelta löydetty esihistoriallista, antiikin aikaista ja myöhempääkin esineistöä. Museo on perustettu vuonna 1994 ja avautui vuonna 1998. == Kokoelmat == Museon kokoelmiin kuuluu löytöjä varhaiselta pronssikaudelta 2000-luvulta eaa. keskiajalle 1400-luvulle saakka. Museoesineisiin lukeutuu muun muassa veistoksia, keramiikkaa, rakennusten koristeosia, piirtokirjoituksia, koruja ja hopearahoja. Keramiikka on pääosin peräisin haudoista muun muassa Kátsaloksesta ja Kylíndrasta, ja ajoittuu geometriselta roomalaiselle kaudelle. Piirtokirjoituksiin kuuluu muun muassa votiivipiirtokirjoituksia sekä patsaiden jalustoja. Veistokset ovat pääasiassa klassiselta, hellenistiseltä ja roomalaiselta kaudelta. Ne ovat pääasiassa reliefejä sekä patsaiden torsoja. Bysanttilaisen keskiajan löytöihin kuuluu erityisesti varhaisten basilikakirkkojen koristeosia ja lattiamosaiikkeja 400- ja 500-luvuilta. == Lähteet == == Aiheesta muualla == Luokka:Astypálaia Luokka:Kreikan arkeologiset museot
Haminan lukio

Haminan lukio on Haminan kunnassa sijaitseva suomenkielinen lukio. Lukio perustettiin vuonna 1894 nimellä Haminan Suomalainen Yhteiskoulu. Yhteiskoulun lisäksi se on tunnettu historiansa aikana nimillä Haminan Yhteislyseo ja Linnoituksen lukio. Vehkalahden lukion lakkauttamisen jälkeen se on toiminut Haminan ainoana lukiona. Lukiossa on noin 300 päätoimista opiskelijaa. Nykyään lukion tilat sijaitsevat Etelä-Kymenlaakson ammattiopiston tiloissa. Lukion siirtäminen hallinnollisesti ammattiopiston alaisuuteen kirvoitti kritiikkiä lukion henkilökunnalta. Yhdistämisestä vastanneet poliitikot perustelivat päätöstään säästösyillä ja väittivät yhdistämisen mahdollistavan lukiokoulutuksen jatkumisen Haminassa. Entisessä lukiorakennuksessa toimii nykyään Pappilansalmen kouluna tunnettu yhtenäiskoulu, johon on yhdistetty lakkautetut Haminan keskuskoulu ja Uuden-Summan koulu. ==Lähteet== Luokka:Haminan oppilaitokset Luokka:Suomen lukiot
Atalántin arkeologinen museo

Atalántin arkeologinen museo () on arkeologinen museo Atalántin kaupungissa Lokroín kunnassa Kreikassa. Se esittelee seudulta löydettyä esihistoriallista ja antiikin aikaista esineistöä. Museo toimii 1930-luvulla rakennetussa vanhassa kaksikerroksisessa koulutalossa. Kunta luovutti sen museokäyttöön vuonna 1992. Tämän jälkeen rakennus kunnostettiin, ja sen organisointi museoksi alkoi vuonna 1998. Museorakennuksessa on kolme näyttelysalia sekä muita tiloja. == Kokoelmat == Museon kokoelmiin kuuluu löytöjä Lokroín ja koillisen Fokiin alueelta tehdyistä arkeologisista kaivauksista, joista osa on ollut suunnitelmallisia ja osa pelastuskaivauksia. Löydöt ajoittuvat esihistorialliselta ajalta roomalaiselle kaudelle. Museoesineisiin lukeutuu veistoksia, hautakiviä, keramiikkaa, pienoisfiguriineja, työkaluja, koruja ja rahoja. Museon ulkotiloissa on esillä rakennusten koristeosia. Museon kokoelmat on järjestetty aikajärjestyksessä ja teemoittain. Kokoelmiin kuuluu muun muassa astioita sekä kivi- ja luuesineitä neoliittiselta kaudelta; varhaisen pronssikauden löytöjä Proskynáksen asutuksesta; keskisen pronssikauden löytöjä, mukaan lukien minolaisia esineitä, eri asutuksista ja haudoista; myöhäishelladisen eli mykeneläisen kauden astioita, pronssiaseita, kultakoruja ja sinettikiviä haudoista; myöhäishelladisen kauden LH IIIG löytöjä Kýnoksen asutuksesta; varhaisen rautakauden hautalöytöjä, kuten vaaseja ja pronssikoruja; arkaaisen ja klassisen kauden mustakuvio- ja punakuviokeramiikkaa; sekä hellenistisen ja roomalaisen kauden keraamisia, lasisia, rautaisia ja kuparisia astioita. Tiedosto:Νεολιθικά εργαλεία.jpg|Neoliittisen kauden työkaluja yms. Tiedosto:Minyan ware 01.JPG|Minyalaista keramiikka. Tiedosto:Αρχαιολογικά ευρήματα - Κύνος.jpg|Meritaistelua esittävä yksityiskohta vaasista. Tiedosto:Staues in Atalanta museum.jpg|Veistoksia. Tiedosto:Κρήνη λέων - αρχαιολογικό μουσείο Αταλάντης.jpg|Leijonanpäinen lähdekaivon osa. == Lähteet == == Aiheesta muualla == Luokka:Kreikan arkeologiset museot Luokka:Lokroí
Rembów (Świętokrzyskien voivodikunta)

Rembów on kylä Etelä-Puolassa Rakówin kunnassa Świętokrzyskien voivodikunnassa. Kylässä asui 275 asukasta vuoden 2011 väestönlaskennassa. Asukkaista 44,7 prosenttia oli naispuolisia ja 55,3 prosenttia miespuolisia. Alle 18-vuotiaat muodostivat 26,5 prosenttia kylän väestöstä, työikäiset 57,8 prosenttia ja eläkeläiset 15,6 prosenttia. Rakówin kunnan asukkaista 4,7 prosenttia asuu Rembówissa. == Kuvia == Tiedosto:Rembów. Resztki ruin zamku3.JPG Tiedosto:Rembow wayside shrine p1040364.jpg Tiedosto:Rembów. Resztki ruin zamku4.JPG == Lähteet == Luokka:Rakówin kylät
Chalkidikín kristillinen näyttely

Chalkidikín kristillinen näyttely (), myös Ouranoúpolin kristillinen näyttely (Χριστιανική Έκθεση Ουρανούπολης, Christianikí Ékthesi Ouranoúpolis), on museo Ouranoúpolin kylässä Chalkidikín niemimaalla Kreikassa. Se esittelee nimensä mukaisesti kristillistä aineistoa eri puolilta Chalkidikía. Museo toimii Vatopédin luostarin entisessä, 1700-luvulla rakennetussa arsanáksessa eli venesuojassa bysanttilaisaikaisen Prosfórion tornin vieressä, lähellä Athoksen yhteysalusten satamaa. == Kokoelmat == Museon kokoelmiin kuuluu esineitä varhaiskristilliseltä, bysanttilaiselta ja jälkibysanttilaiselta ajalta. Kokoelmissa on muun muassa Nikítin Pyhän Sofronioksen ja Pyhän Georgioksen varhaiskrillisten basilikakirkkojen osia, kuten joonialaisia kapiteeleja; Pyhän Anastasia myrkytyksestä vapauttajan luostarin Pyhän Kolminaisuuden kappelin seinämaalauksia 1500–1600-luvuilta; sekä 11 suurempaa ja kolme pienempää ikonia, jotka ovat peräisin Chalkidikín kirkoista ja luostareista, ja joista vanhimmat ovat 1700-luvulta. Kokoelmiin kuuluu myös keramiikkaa, öljylamppuja, rahoja ja koruja. Tiedosto:Macedonian Museums-61-Arx Christ Chalkidikh-269.jpg|Museon kokoelmia. Tiedosto:Macedonian Museums-61-Arx Christ Chalkidikh-272.jpg|Museon kokoelmia. Tiedosto:Macedonian Museums-61-Arx Christ Chalkidikh-270.jpg|Pyhän Sofronioksen ja Pyhän Georgioksen basilikakirkkojen osia. Tiedosto:Macedonian Museums-61-Arx Christ Chalkidikh-271.jpg|Pyhän Kolminaisuuden kappelin seinä­maalauksia. == Lähteet == == Aiheesta muualla == Luokka:Aristotélis Luokka:Kreikan museot
Cretaquarium

Cretaquarium eli Thalassókosmos (, ”Merimaailma”) on yleisöakvaario Kreetan saarella Kreikassa. Se sijaitsee Goúrnesin kylässä Chersónisoksen kunnassa noin 15 kilometriä itään Iraklionista. Akvaario on perustettu vuonna 2005. Se toimii Kreikan merentutkimuskeskuksen (Greek Centre for Marine Research) yhteydessä entisellä yhdysvaltalaisen sotilastukikohdan alueella, ja se rakennettiin Kreikan valtion ja Euroopan investointipankin tuella. Akvaario on Kreikan suurin ja myös yksi Euroopan tärkeimpiä. Akvaariossa on 60 vesisäiliötä, noin eri meressä elävää eläinlajia ja noin eläinyksilöä, joista suurimpia ovat hait. Tiedosto:Under the shark.jpg|Haiallas. Tiedosto:Fish at Cretaquarium.jpg|Kala-allas. Tiedosto:Κρανιός cretaquarium 1122.jpg|Kotkakaloja (Argyrosomus regius). Tiedosto:Cretaquarium (22).jpg|Mureena ja tunnistamaton kala. Tiedosto:Turtle at Cretaquarium.jpg|Kilpikonna. Tiedosto:Cretaquarium Jellyfish.jpg|Meduusoja. Tiedosto:Appareil d'exploration sous-marine exposé au Cretaquarium en Crète.JPG|Merentutkimuslaitteistoa. == Lähteet == == Aiheesta muualla == * Cretaquarium. Akvaarion verkkosivut. Luokka:Akvaariot Luokka:Chersónisos Luokka:Kreetan rakennukset ja rakennelmat
Życiny

Życiny on kylä Etelä-Puolassa Rakówin kunnassa Świętokrzyskien voivodikunnassa. Kylässä asui 413 asukasta vuoden 2011 väestönlaskennassa. Asukkaista 49,6 prosenttia oli naispuolisia ja 50,4 prosenttia miespuolisia. Alle 18-vuotiaat muodostivat 21,1 prosenttia kylän väestöstä, työikäiset 57,6 prosenttia ja eläkeläiset 21,3 prosenttia. Rakówin kunnan asukkaista 7,1 prosenttia asuu Życinyssä. == Lähteet == Luokka:Rakówin kylät
Morris Graves

Morris Graves (28. elokuuta 1910 Fox Valley, Oregon, Yhdysvallat – 5. toukokuuta 2001 Loleta, Kalifornia, Yhdysvallat) oli yhdysvaltalainen surrealistinen modernia tyylisuuntaa edustanut taidemaalari. Hän sai vaikutteita itäaasialaisesta taiteesta. Gravesin puolittain surrealistisissa töissä, joissa usein on pieniä eläimiä, eritoten lintuja, on havaittavissa yhtäältä romanttista, toisaalta realistista ainesta. == Aiheesta muualla == * Teoskuvia MoMA * Teoskuvia Portland Art Museum Luokka:Yhdysvaltalaiset taidemaalarit Luokka:Surrealistit Luokka:Vuonna 1910 syntyneet Luokka:Vuonna 2001 kuolleet
Pągowiec

Pągowiec voi tarkoittaa ainakin seuraavia paikkoja: * Pągowiec, Puolan kylä Masovian voivodikunnassa * Pągowiec, Puolan kylä Świętokrzyskien voivodikunnassa
Egeanmeren luonnonhistoriallinen museo

Egeanmeren luonnonhistoriallinen museo () on luonnontieteellinen museo Mytilinioín kylässä Sámoksen saarella Kreikassa. Se esittelee erityisesti Sámoksen ja muun Egeanmeren alueen luonnonhistoriaa. Museo on perustettu vuonna 1994 Konstantínos ja María Zimáliksen säätiön varoilla. Se toimii rakennuksessa, jonka pinta-ala on noin . == Kokoelmat == Museon kokoelmat on jaettu viiteen osaan: paleontologia, eläintiede, kivet ja mineraalit, merielämä sekä kasvitiede. Paleontologiseen kokoelmaan kuuluu sámoslaisia fossiileja, joiden ikä on noin 8–10 miljoonaa vuotta. Eläinkokoelmaan kuuluu täytettyjä maaeläimiä ja lintuja Sámokselta sekä muualta Egeanmeren alueelta, sekä myös muun muassa australialaisia eläimiä, joita ovat lahjoittaneet Australiaan muuttaneet sámoslaiset. Kivilajikokoelmassa on noin 300 eri kivilajia. Merielämän kokoelmiin kuuluu erityisesti simpukankuoria. Kasvitieteellinen kokoelma käsittää Sámoksen ja muun Egeanmeren alueen kasveja. Kokoelmaan kuuluu myös muun muassa merenkulkuun ja kansatieteeseen liittyvää aineistoa. Tiedosto:Museum Mytilinii Marine Life Hall.JPG|Museon kokoelmia. Tiedosto:Museum Mytilinii Paleontological Hall.JPG|Museon kokoelmia. Tiedosto:Museum Mytilinii Rocks and Minerals Hall.JPG|Museon kokoelmia. Tiedosto:Museum Mytilinii Zoological Hall Birds.JPG|Museon kokoelmia. Tiedosto:Museum Mytilinii Zoological Hall.JPG|Museon kokoelmia. Tiedosto:Museum Mytilinii Folklore.JPG|Museon kansatieteellistä kokoelmaa. == Lähteet == == Aiheesta muualla == Luokka:Anatolikí Sámos Luokka:Kreikan luonnonhistorialliset museot
Pągowiec (Świętokrzyskien voivodikunta)

Pągowiec on kylä Etelä-Puolassa Rakówin kunnassa Świętokrzyskien voivodikunnassa. Kylässä asui 90 asukasta vuoden 2011 väestönlaskennassa. Asukkaista 48,9 prosenttia oli naispuolisia ja 51,1 prosenttia miespuolisia. Alle 18-vuotiaat muodostivat 20 prosenttia kylän väestöstä, työikäiset 66,7 prosenttia ja eläkeläiset 13,3 prosenttia. Rakówin kunnan asukkaista 1,5 prosenttia asuu Pągowiecissa. == Lähteet == Luokka:Rakówin kylät
Wolsztynin piirikunta

Wolsztynin piirikunta () on yksi Ison-Puolan voivodikunnan piirikunnista. Sen arvioitu väkiluku oli vuoden 2019 lopussa 57 446\. Piirikuntaan kuuluvat kolme kuntaa ovat Przemęt, Siedlec ja Wolsztyn. Vuoden 2019 lopussa Wolsztynin piirikunnassa arvioitiin olevan 57 446 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 56 464 ja sen ennakoidaan vuoteen 2050 mennessä pienenevän 56 694 asukkaaseen. Alle 18-vuotiaiden arvioidaan vuoden 2019 lopussa muodostaneen 21,1 prosenttia piirikunnan väestöstä, työikäisten 60,2 prosenttia ja eläkeikäisten 18,7 prosenttia väestön keski-iän ollessa 39,3 vuotta. Elävänä syntyneiden määräksi arvioitiin 738 lasta. == Lähteet == == Aiheesta muualla == Luokka:Ison-Puolan piirikunnat
Egeanmeren merenkulkumuseo

Egeanmeren merenkulkumuseo () on museo Mýkonoksen kaupungissa eli Chórassa Mýkonoksen saarella Kreikassa. Se esittelee Egeanmeren alueen merenkulkuhistoriaa ja erityisesti kauppalaivaston historiaa ja perinteitä. Museo on perustettu vuonna 1983 ja avautui vuonna 1985. Se toimii Mýkonoksen kaupungin keskustassa perinteisessä 1800-luvulla rakennetussa talossa. == Kokoelmat == Museo esittelee Egeanmeren alueen merenkulkua antiikin ajoita nykypäiviin saakka. Sen kokoelmiin kuuluu merenkulkuun liittyvää esineistöä, navigointivälineitä, laivojen pienoismalleja ja karttoja sekä piirroksia, valokuvia ja muita dokumentteja. Museon puutarhassa on antiikin aikaisia hautakiviä, jotka ovat peräisin Mýkonokselta ja Delokselta ja kertovat haaksirikoista. Tiedosto:Mykon AMM 060366.jpg|Antefiksi, 500-luku eaa. Tiedosto:Mykon AMM 060365.jpg|Amforoita, roomalainen kausi. Tiedosto:Mykon AMM 060367.jpg|Hautakivi, roomalainen kausi. Tiedosto:Mykon AMM 060374.jpg|Satiirilehti Néos Aristofánisin kansi 1800-luvulta. Tiedosto:Mykon ANM 060373x.jpg|Laskarína Boumpoulína, laivaston komentajia Kreikan vapaussodassa. Tiedosto:Mykon AMM 060371y.jpg|Mantó Mavrogénous, laivaston komentajia Kreikan vapaussodassa. Tiedosto:Mykon ANM 060370.jpg|Mantó Mavrogénouksen sateenvarjo. Tiedosto:Greek islands folklore 060376.jpg|Mýkonoslainen nainen. Tiedosto:Greek islands folklore 060375.jpg|Íoslainen nainen ja tyttöjä. == Lähteet == == Aiheesta muualla == * Ναυτικό Μουσείο Αιγαίου – Aegean Maritime Museum . Museon verkkosivut. Luokka:Kreikan merenkulkumuseot Luokka:Mýkonos (kaupunki)
Elefthérios Venizéloksen kotimuseo

Elefthérios Venizéloksen kotimuseo () on museo Chanián kaupungissa Kreetan saarella Kreikassa. Se toimii Elefthérios Venizéloksen entisessä kotitalossa ja esittelee hänen elämäänsä. Talon rakennutti Elefthérios Venizéloksen isä Kyriakós Venizélos vuonna 1880. Elefthérios asui siinä tämän jälkeen vuoteen 1910 saakka sekä jälleen ajoittain vuosien 1927–1935 välillä. Talo sai nykyisen muotonsa hänen aikanaan vuonna 1927 tehdyissä muutostöissä. Vuodesta 2000 rakennuksessa toimii Kansallinen Elefthérios K. Venizélos -säätiö. Kreikan valtio osti talon vuonna 2002 ja lahjoitti sen säätiölle. Säätiön aikana rakennus on muutettu museoksi. Sen kunnostustyöt alkoivat vuonna 2012 ja museo avautui uudelleen vuonna 2015. Rakennuksen huoneista viisi esittelevät Venizéloksen elämää aiheittain vallankumouksellisena, poliitikkona, diplomaattina, ihmisenä ja myyttinä. Osa näyttelystä on omistettu hänen vaimolleen Élenalle. Mourniésissa sijaitsee toinen kotimuseo, Venizéloksen synnyintalo. Lisäksi Venizélokseen liittyy kolmantena museo, joka toimii Thérisossa hänen entisessä päämajassaan. == Lähteet == == Aiheesta muualla == Luokka:Chaniá Luokka:Kreetan museot Luokka:Kreikan henkilö- ja kotimuseot
Wrześnian piirikunta

Wrześnian piirikunta () on yksi Ison-Puolan voivodikunnan piirikunnista. Sen arvioitu väkiluku oli vuoden 2019 lopussa 77 994\. Piirikuntaan kuuluvat viisi kuntaa ovat Kołaczkowo, Miłosław, Nekla, Pyzdry ja Września. Vuoden 2019 lopussa Wrześnian piirikunnassa arvioitiin olevan 77 994 asukasta, joista 51,2 prosenttia naispuolisia ja 48,8 prosenttia miespuolisia. Puolan väestönlaskennassa 2011 väkiluvun laskettiin olevan 76 093 ja sen ennakoidaan vuoteen 2050 mennessä pienenevän 69 756 asukkaaseen. Alle 18-vuotiaiden arvioidaan vuoden 2019 lopussa muodostaneen 19,9 prosenttia piirikunnan väestöstä, työikäisten 60,5 prosenttia ja eläkeikäisten 19,6 prosenttia väestön keski-iän ollessa 40,2 vuotta. Elävänä syntyneiden määräksi arvioitiin 842 lasta. == Lähteet == Luokka:Ison-Puolan piirikunnat
Íoksen arkeologinen museo

Íoksen arkeologinen museo () on arkeologinen museo Íoksen kylässä eli Chórassa Íoksen saarella Kreikassa. Se esittelee saarelta löydettyä esihistoriallista ja antiikin aikaista esineistöä. Museon alku on yksityisessä arkeologisessa kokoelmassa, joka sai alkunsa vuonna 1904. Sitä on täydennetty kaivauslöydöillä 1980-luvulta lähtien. Museo toimii nimellä Amoiradákeio Mégaro tunnetussa uusklassisessa kartanossa kylän keskusaukion laidalla. == Kokoelmat == Museon kokoelmiin kuuluu löytöjä eri puolilta saarta. Varhaisimmat esihistoriallisen kauden löydöt ovat Skárkoksesta. Niihin lukeutuu muun muassa keramiikkaa, kiviastioita, työkaluja ja figuriineja Skárkoksen varhaiskykladisesta asutuksesta, sekä keskisen ja myöhäisen helladisen kauden löytöjä samalla paikalla olleelta hautausmaalta. Antiikin aikaiset eli historiallisen kauden löydöt ovat pääosin peräisin Chóran paikalla sijainneesta antiikin Ioksen kaupungista. Näihin lukeutuu muun muassa keramiikkaa, veistoksia ja piirtokirjoituksia. == Lähteet == == Aiheesta muualla == Luokka:Íos Luokka:Kreikan arkeologiset museot